**Ռոջեր Բոմպաս** (անգլ.՝ Rodger Bumpass, նոյեմբերի 20, 1951(1951-11-20), Լիթլ Ռոք, ԱՄՆ), ամերիկացի հնչյունավորման դերասան, կոմիկ, սթենդ ափ կոմիկ, դերասան, երգիչ։ Առավել հայտնի է «Սպունգ Բոբ Քառակուսի Տաբատ» մուլտսերիալի Սքուիդվարդ Տենտակլես հերոսի հնչյունավորմամբ։

Վաղ տարիներ
-----------

Ռոջեր Բամպասը ծնվել է Լիթլ Ռոքում՝ Արիզոնա նահանգում։ Սովորել է Լիթլ Ռոքի Կենտրոնական միջին դպրոցում, որտեղ ստացել է իր առաջին թատերական կրթությունը։ Արկանզաս նահանգի համալսարանում սովորել է ռադիո և հեռուստատեսություն մասնագիտությամբ, նաև թատերական ֆակուլտետում։ Աշխատել է համալսարանական ավանի ռադիոկայանում, *KAIT-TV* հեռուստակայանում, որը պատկանում էր *Raycom Media-ին և* *ABC-ին*․ այստեղ ունեցել է մի քանի պարտականություն՝ հաղորդավարի, կինոռեժիսորի, օպերատորի, աուդիոտեխնիկի և տեխնիկական ռեժիսորի։ *KAIT*-ում գտնվելու ընթացքում նաև գրել է, եղել է «Mid-Century Nonsense Festival Featuring Kumquat Theater» կատակերգական նախագծի պրոդյուսերը և կատարողը։ Համալսարանն ավարտել է 1976 թվականին, այդ ժամանակ նրա պրոֆեսորներից մեկը խորհուրդ է տվել զբաղվել պրոֆեսիոնալ թատրոնով, նա Նյու Յորք է մեկնել 1977 թվականի հունիսին։

Կարիերա
-------

1977 թվականին դեր է ստացել երաժշտական և կատակերգական «Դա զվարճալի չէ, դա ցավալի է» ռեալիթի շոուում և նրա հետ հյուրախաղերի է մեկնել մինչև 1978 թվականը։ Նույն թվականին մասնակցել է HBO-ի համար «Disco Beaver from Outer Space» հեռուստաշոուում։ 1979 թվականին Բոմպասը գլխավոր դեր է խաղացել «Jaws 3, People 0» ֆիլմում, որտեղ սիրային տեսարան ուներ Բո Դերեկի հետ։ Սակայն ֆիլմը չեղարկվել է «Ծնոտներ» ֆիլմի ստեղծողների առարկության պատճառով։ 1980 թվականին Բոմպասը ստեղծել է Ֆորտման անունով կերպարը, որը հայտնվել է «National Lampoon White Album» ձայնասկավառակի վրա, որն էլ հետագայում ոգեշնչել է Հովարդ Սթենի կերպարին։

Բոմպասը առավել հայտնի է Սքուիդվարդ Տենտակլեսի և *Nickelodeon-ի* «Սպունգ Բոբ Քառակուսի Տաբատ» մուլտսերիալի տարբեր կերպարների հնչյունավորմամբ։ 2012 թվականին Բոմպասը ստացել է «Էմմի» ցերեկային մրցանակի անվանակարգ՝ Սքուիդվարի կերպարի համար։ Նա նաև հայտնի է այն բանով, որ հնչյունավորել է «Առյուծ արքա» մուլտֆիլմի բորենուն, «Ձմեռների զավթիչ»-ի պրոֆեսոր Մեմբրանին և «Երիտասարդ տիտաններ»-ի բժիշկ Լեյթին։ Բոմպասը նաև նկարահանվել է 1960-ական թվականների ֆիլմերում, հայտնվել է նաև բեմում 1970-ական թվականներից մինչև 1980-ական թվականների վերջ։ IMDb տվյալներով՝ Բոմպասը ավելի քան 693 նախագծի հեղինակ է։

Անձնական կյանք
--------------

2019 թվականի հուլիսի 27-ին Բոմպասը ամուսնացել է Անժելա Վան Զանդի հետ, որի հետ հարաբերություններ է ունեցել ավելի քան 50 տարի։

Ծանոթագրություններ
------------------

**Քույր նախագծում*** Մեջբերումներ Վիքիքաղվածքում
* Տեսաձայնային նյութեր Վիքիպահեստում

1. 1 2  GeneaStar
2. 1 2 3 4 5  Rodger Bumpass (1951-)
3. ↑  «Reports of Death of Squidward's "Voice" Premature». Արխիվացված է օրիգինալից 2007 թ․ սեպտեմբերի 27-ին. Վերցված է 2020 թ․ դեկտեմբերի 25-ին.
4. ↑  Who Cut the Cheese?: A Cultural History of the Fart
5. ↑  Television Q&A
6. ↑  «The 39th Annual Daytime Entertainment Emmy® Award Nominations». Արխիվացված է օրիգինալից (PDF) 2013 թ․ հոկտեմբերի 10-ին. Վերցված է 2021 թ․ հունիսի 23-ին.
7. ↑  Low Moan Farce Almost Nimble Bumbles In 'Footlight Frenzy'(չաշխատող հղում)
8. ↑  Angela VanZandt and Rodger Bumpass’s Wedding Website
9. ↑  Squidward’s Wedding | Arkansas actor in town to tie the knot

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Յանդեքս երաժշտություն |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · MusicBrainz |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 15112319z · CONOR: 244482915 · ISNI: 0000000110389492 · LCCN: no2004025690 · NUKAT: n2009167211 · SUDOC: 061284491 · VIAF: 12603061 · WorldCat VIAF: 12603061 |

 |

 |